રુક્સાના કુરેશીને હાઈ કોર્ટે નરોડા પાટિયા કેસમાં આપેલા ચુકાદાથી અસંતોષ છે

નરોડા પાટિયા રમખાણ કેસના ચૂકાદાની પ્રતિક્રિયા આપતી વખતે તેમણે પોતાનો અસંતોષ સ્પષ્ટ શબ્દોમાં વ્યક્ત કરતાં કહ્યું:

"અમે અમારા મા-બહેન અને ભાઈઓને એ તોફાનોમાં ગુમાવ્યાં છે.

“અમે એમની હત્યાના સાક્ષી છીએ, છતાં અમારી આંખે જોયેલી ઘટનાને પણ સરકાર ધ્યાને લેવા તૈયાર નથી. એટલે એમ લાગે છે કે એ જાનવરનું મૂલ્ય છે, મુસલમાનનું મૂલ્ય નથી."

ગુજરાત હાઈ કોર્ટે ગત વર્ષે આપેલાં નરોડા પાટિયાના રમખાણોના કેસના ચુકાદામાં ગુજરાતમાં ભારતીય જનતા પક્ષ (ભાજપ)ની સરકારનાં ભૂતપૂર્વ મંત્રી માયા કોડનાની સહિત 18 આરોપીઓને શંકાનો લાભ આપીને નિર્દોષ છોડી મૂક્યા હતા.

એ ચુકાદામાં બાબુ બજરંગી સહિત 14 ઓરોપીઓને દોષીત જાહેર કર્યા હતા. 

એ વખતે બીબીસી ગુજરાતીએ રમખાણોના ભોગ બનેલાં અને પોતાના સ્વજનો ગુમાવી ચૂકેલાં પીડિતોમાં સાથે વાત કરી હતી. 

‘એક દિવસ બાબુ બજરંગીને પણ છોડી દેશે’

એ રમખાણમાં પોતાનો 18 વર્ષનો દીકરો ગુમાવી ચૂકેલાં શરીફા શેખે કહ્યું, "અમને એવું લાગે છે કે જેમ માયા કોડનાનીને છોડી દીધાં છે, એવી જ રીતે એક દિવસ બાબુ બજરંગીને પણ છોડી દેશે." 

તેમણે કોર્ટમાં એક આરોપી સુરેશ ઉર્ફે રિચર્ડ છારા વિરુદ્ધ જુબાની આપી હતી.

તમે આ વાંચ્યું કે નહીં?

કોર્ટે હર્ષદ ઉર્ફે મુંગડા છારાની સજા 24 વર્ષથી ઘટાડીને 10 વર્ષ કરી છે. હર્ષદના પત્ની રીનાને આ સજાની જાણ થતાં જ ભાંગી પડ્યાં. 

તેમણે આંખમાં આંસુ સાથે કહ્યું, "મને એ વાતની ખુશી છે કે તેમની સજા ઓછી થઈ છે, પણ છેલ્લાં સાત વર્ષથી હર્ષદ જેલમાં હોવાને કારણે અમે ખૂબ જ દુખ સહન કર્યું છે."

શું કહે છે, પીડિતો અને સરકારના વકીલો?

એક તરફ જ્યારે રમખાણ પીડિતોએ આ ચુકાદાને સુપ્રીમ કોર્ટમાં પડકારવાની તૈયારી બતાવી છે, જ્યારે બીજી બાજુ સરકારી વકીલ આર. સી. કોડેકરે આ ચુકાદાથી સંતોષ વ્યક્ત કર્યો હતો.

નીચલી અદાલતમાં એક પીડિતના વકીલ રહી ચૂકેલા શમસાદ પઠાણે આ મામલે બોલાવેલી પ્રેસ કોન્ફરન્સમાં જણાવ્યું હતું કે, આ ચુકાદાનો અર્થ એવો થાય કે 'ટેક્નિકલી' એ રમખાણોમાં માત્ર 16 લોકો જ હાજર હતા, જેમણે 97 લોકોની નરોડા પાટિયાની વસાહતમાં હત્યા કરી હતી. 

તેમણે કહ્યું, "મને ખબર નથી પડતી કે આ ચુકાદાને કેવી રીતે સ્વીકારવો."

તેમણે સુપ્રીમ કોર્ટે નિમેલી સ્પેશિયલ ઇન્વેસ્ટિગેટિંગ ટીમ (SIT) દ્વારા કરવામાં આવેલી તપાસ પર પણ ચિંતા વ્યક્ત કરી હતી. 

તેમણે જણાવ્યું કે, SIT ની તપાસ... \n\nમને ઉપરના લેખ માટે સારું શીર્ષક આપો.
નરોડા પાટિયા કેસ: 'એ જાનવરનું મૂલ્ય છે, પણ મુસલમાનનું મૂલ્ય નથી'